**ХҮҮХЭД ХАМГААЛЛЫН ТУХАЙ ХУУЛЬД НЭМЭЛТ ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫН СУДАЛГААНЫ**

**ТАЙЛАН, ЗӨВЛӨМЖ**

**Улаанбаатар хот 2021 он**

**ХҮҮХЭД ХАМГААЛЛЫН ТУХАЙ ХУУЛЬД НЭМЭЛТ ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН  ТАНДАН СУДЛАХ СУДАЛГААНЫ ТАЙЛАНГИЙН АГУУЛГА**

**НЭГ. Ерөнхий мэдээлэл**

**ХОЁР.Асуудлын дүн шинжилгээ**

**ГУРАВ. Асуудлыг шийдвэрлэх зорилгыг тодорхойлсон байдал**

**ДӨРӨВ. Асуудлыг зохицуулах хувилбарууд, эерэг болон сөрөг тал дээр хийсэн харьцуулалт**

**ТАВ. Сонгосон хувилбарын үр нөлөөг тандан судалсан байдал**

**ЗУРГАА. Олон улсын эрх зүйн орчинг судалсан байдал**

**ДОЛОО. Зөвлөмж**

**ХҮҮХЭД ХАМГААЛЛЫН ТУХАЙ ХУУЛЬД НЭМЭЛТ ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН  ТАНДАН СУДАЛСАН СУДАЛГААНЫ ТАЙЛАН**

**НЭГ. ХҮҮХЭД ХАМГААЛЛЫН ТУХАЙ ХУУЛЬД НЭМЭЛТ ӨӨРЧЛӨЛТ ОРУУЛАХ ХУУЛИЙН ТӨСЛИЙН ЕРӨНХИЙ МЭДЭЭЛЭЛ:**

Монгол Улсын Үндсэн хуулийн Арван зургадугаар зүйлийн 11-д “...Гэр бүл эх нялхас, хүүхдийн ашиг сонирхлыг төр хамгаална” гэж, Арван зургадугаар зүйлийн 2 дахь хэсэгт “эрүүл, аюулгүй орчинд амьдрах, ... хамгаалуулах эрхтэй;” гэж, Арван есдүгээр зүйлийн 1-д “Төрөөс хүний эрх, эрх чөлөөг хангахуйц эдийн засаг, нийгэм, хууль зүйн болон бусад баталгааг бүрдүүлэх, хүний эрх, эрх чөлөөг зөрчихтэй тэмцэх, хөндөгдсөн эрхийг сэргээн эдлүүлэх үүргийг иргэнийхээ өмнө хариуцна.” гэж тус тус заасан болно.

Монгол Улсын 1990 онд нэгдэн орсон “Хүүхдийн эрхийн тухай конвенц”-ийн Арван есдүгээр зүйлийн 1-д ”Оролцогч улсууд эцэг эх, хууль ёсны асран хамгаалагч, хүүхдийг асран халамжилж байгаа бусад хүн хүүхдийг бие бялдар, сэтгэл зүйн хувьд бүхий л хэлбэрээр дарамтлах, доромжлох, сөргөөр ашиглах, хайр халамжгүй орхих, зүй бусаар хандах, хэрцгийгээр харьцах, албадан хөдөлмөрлүүлэх буюу бэлгийн хүчирхийллээс хамгаалах зорилгоор хууль тогтоох, захиргааны, нийгмийн болон гэгээрлийн бүхий л шаардлагатай арга хэмжээ авах” гэж заажээ.

Монгол Улсын Үндсэн хууль, түүний үзэл баримтлалд нийцүүлэн Хүүхдийн эрх хамгааллын чиглэлээр гарсан хуулиудын давхардал, хийдлийг арилгах, Хүүхэд хамгааллын тухай хуулийн хэрэгжилтийг хангаж, анхан шатанд хүүхэд, гэр бүлд үйлчилгээ үзүүлж байгаа нийгмийн ажилтнуудын эрх зүйн байдал, чиг үүргийг тодорхойлж, хүүхэд гэр бүлийн асуудал эрхэлсэн төрийн захиргааны төв байгууллага удирдлага, зохион байгуулалтыг хариуцах, хүүхэд хамгааллын үйлчилгээний хувьсах зардлыг батлах эрх зүйн зохицуулалтыг бий болгох, Хамтарсан багийн үйл ажиллагааг эрсдэлт нөхцөлд байгаа хүүхэд рүү чиглүүлж өргөжүүлэх, хүүхэд хамгааллын үйлчилгээний хамрах хүрээ, хүртээмжийг нэмэгдүүлэх, гэр бүлд түшиглэсэн хамгааллын үйлчилгээний хэлбэрийг дэмжих, түүнчлэн хүүхэд хамгаалал, гэр бүлийн чиглэлээр ажиллах нийгмийн ажилтныг бэлтгэх, давтан сургах, үйлчилгээний үр дүнг тооцох эрх зүйн зохицуулалтыг бий болгох замаар хүүхэд хамгаалал, хүүхэд хамгааллын хариу үйлчилгээг илүү нарийвчлан зохицуулах талаарх нэмэлтийг Хүүхэд хамгааллын тухай хуульд оруулах зайлшгүй шаардлага бий болоод байна.

Дээр дурдсан хууль зүйн үндэслэл, шаардлага болон одоо хүчин төгөлдөр мөрдөж буй Хүүхэд хамгааллын тухай хуулийн хэрэгжилтэд хийсэн үнэлгээнд үндэслэн нэмэлт, өөрчлөлтийн төслийг боловсруулав.

**ХОЁР. АСУУДАЛД ДҮН ШИНЖИЛГЭЭ ХИЙСЭН ТУХАЙ**

* 1. **Асуудлын мөн чанар, цар хүрээ:**

Хүүхэд хамгааллын тухай хууль нь Монгол Улсын хүүхэд хамгааллын тогтолцооны хууль эрх зүйн хүрээг анх удаа үндэсний, орон нутгийн, анхан шатны түвшинд тогтоож, хүүхэд хамгааллын үйлчилгээг зохицуулах тогтолцоо болон хүүхэд хамгааллын асуудалд олон салбарын оролцоо, чиг үүргийг хуульчилж өгсөн нь ач холбогдолтой болсон.

Хүүхэд хамгааллын тухай хуулийн хэрэгжилтэд хийсэн үнэлгээний тайланд “...хүүхдийн эсрэг хүчирхийллийн тохиолдлын илрүүлэлт, авах хариу арга хэмжээ, үйлчилгээ нь хязгаарлагдмал байна. Кейс менежментийн хариу үйлчилгээ практик дээр байхгүй нөхцөл байдлын үнэлгээ, эсхүл үйлчилгээ үзүүлэх өөр байгууллага руу кейсийг холбон зуучлах, хаах зэрэг тохиолдлуудаар хязгаарлагдаж байна. Энэ нь боловсон хүчний чадавхийн дутагдалтай холбоотой бөгөөд төрийн байгууллагад ажилладаг нийгмийн ажилтнууд давхардсан үүрэг хүлээж ажлын ачаалал ихтэй болохыг судалгааны үр дүн харуулж байна. Кейстэй ажиллаж чадахгүй байгаа, хангалттай цаг байхгүй гэдэг бэрхшээл нь Хамтарсан багт ажилладаг нийгмийн ажилтнууд нь мэргэжлийн бус байдаг, мэргэжлийн эрх олгох тогтолцоогүй, эсвэл чадвар сул, нийгмийн ажилтнуудыг мэргэжлиийн удирдлагаар хангах явдал хязгаарлагдмал гэсэн бусад бэрхшээлүүдтэй хавсарч тохиолдож байна.

2016 оны 12 сард Гэр бүлийн хүчирхийлэлтэй тэмцэх тухай хуулийг батлахдаа тухайн оны 2 сард батлагдсан Хүүхэд хамгааллын тухай хуулиас хамтарсан багийн зохион байгуулалт, чиг үүрэгтэй холбоотой заалтуудыг хассан байна. Ингэснээр хүүхэд хамгааллын хариу арга хэмжээтэй холбоотой манлайлал, удирдлага зохион байгуулалтын дэмжлэгийг бууруулж, хүүхэд хамгаалал дахь нийгмийн ажлын үйлчилгээнд зориулах санхүүгийн хуваарилалт, хариуцлагыг дутуу үнэлэн, улмаар хамтарсан баг нь хүүхэд хамгааллын чиглэлээр ажиллахгүй, зөвхөн гэр бүлийн хүчирхийллийн дуудлага, тохиолдолд илүү их анхаарах ёстой гэсэн хандлагыг бий болгох зэргээр Хүүхэд хамгааллын хуулийн хэрэгжилтийг сулруулсан дүр зураг харагдаж байна.” гэж дүгнэжээ.

 Хүүхэд хамгааллын тухай хууль, Гэр бүлийн хүчирхийлэлтэй тэмцэх тухай хууль батлагдсанаас хойш үндэсний түвшинд нийт 676 хамтарсан баг, 20 Түр хамгаалах байр, 19 Нэг цэгийн үйлчилгээний төв байгуулагдан үйл ажиллагаа явуулж байгаа ч хүүхдийн эсрэг хүчирхийлэл огт буурахгүй байна. Эдгээр үйлчилгээний төвүүдийн төсөв хангалтгүй, зориулалтаар зарцуулагдахгүй байна. Хүүхдэд үзүүлэх хамгааллын үйлчилгээ нь зөвхөн гэр бүлийн хүчирхийлэлд өртсөн хүүхдэд болон төвлөрсөн асрамж, түр хамгаалах байр зэрэг институтчлэгдсэн хэлбэрт төвлөрч, эрсдэлт нөхцөлд байгаа болон алслагдсан орон нутгийн хүүхдэд болон Монгол улсын харьяат бус хүүхдэд хүртээмжгүй байна. Мөн асралт гэр бүлийн үйлчилгээг хөгжүүлж, хүүхдийг гэр бүлд тулгуурласан, гэр бүлтэй адилтгах орчинд нь дэмжин, хамгаалах үйлчилгээнд хамруулах шаардлагатай байна.

**2.2 Асуудал үүссэн шалтгаан, нөхцөл**

Үндэсний статистикийн хорооноос гаргасан судалгаагаар улсын хэмжээнд 2019 онд 36.6 мянган өнчин хүүхэд байгаагийн 3.1 мянга (8.5 хувь) нь бүтэн өнчин хүүхэд, 33.5 мянга (91.5 хувь) нь хагас өнчин хүүхэд байна.

2020 оны байдлаар улсын хэмжээнд 21 байгууллагын 31 халамж, асрамжийн төв үйл ажиллагаа явуулж байгаа бөгөөд Улаанбаатар хотод 26, Дархан-Уул аймагт 2, Дорнод аймагт 1, Орхон аймагт 1, Өвөрхангай аймагт 1 төв ажиллаж байна. Эдгээр төвүүдээс 3 төв нь улсын төсвөөс, 28 төв олон улсын болон төрийн бус байгууллага, хувь иргэний санхүүгийн эх үүсвэрээр үйл ажиллагаа явуулдаг. Эдгээр төвд хагас, бүтэн өнчин 0-18 насны 1032 хүүхэд, 18-аас дээш насны 37 залуус амьдарч байна.

Ковид-19 цар тахлын нөлөөгөөр хүүхдийн эрсдэлт байдал нэмэгдэж байна. Засгийн газрын хэрэгжүүлэгч агентлаг Гэр бүл, хүүхэд, залуучуудын хөгжлийн газраас 2020 оны гуравдугаар сард “эрсдэлийг тодорхойлох түргэвчилсэн үнэлгээ” хийжээ. Үнэлгээнд 109991 өрх хамрагдсанаас 10221 өрх эрсдэл өндөртэй, 50 мянга орчим нь хяналтад буюу цаашид хөл хорио үргэлжилбэл эрсдэлтэй бүлэгрүү шилжих магадлалтай байгаа. “Өндөр эрсдэлтэй” гэж үзсэн өрхүүдэд нийт 24.600 гаруй хүүхэд амьдарч байна.

Улсын хэмжээнд 2020 оны эхний 11 сарын байдлаар гэмт хэргийн улмаас 1113 хүүхэд хохирч, үүнээс 101 хүүхэд нас барж, 484 хүүхэд гэмтсэн байна. Гэр бүлийн хүчирхийллийн улмаас 1044 гэмт хэрэг үйлдэгдсэнээс насанд хүрээгүй 87 иргэн хохирч, 3 иргэн нас барж, 42 иргэн гэмтсэн байна. Гэр бүлийн хүчирхийллийн улмаас хохирсон хүүхдийн тоо 2019 оны 3 сард 3 байсан бол 2020 оны мөн сард 21 болж өссөн байна. 2020 оны эхний 3 сард 545.9 мянган зөрчил бүртгэгдсэнээс гэр бүлийн хүчирхийллийн улмаас 3131 зөрчил шалган, 2244 зөрчлийг шийдвэрлэжээ. Өмнөх оны мөн үетэй харьцуулбал, нийт зөрчил 15.0 хувиар, гэр бүлийн хүчирхийллийн улмаас үүдсэн зөрчил 61.6 хувиар тус тус өссөн байна. Сүүлийн үед хүүхдийн эндэгдэл, улам бүр өсч, хүүхдийг бүх орчинд хамгаалах эрх зүйн шаардлага үүсч байна.

 Түүнчлэн Харилцаа Холбооны Зохицуулах Хороо, Тагнуулын Ерөнхий Газартай хамтран “порно” гэсэн түлхүүр үгээр цахим хуудсыг шүүлтүүрддэг syslog серверийг бий болгосон ч энэ нь “үр нөлөө багатай” байна. Цахим орчин дахь Хүүхдийн эсрэг бэлгийн хүчирхийллийг мэдээлэхийг зохицуулах тусгай зохицуулалт байхгүй тул одоогийн эрх зүйн зохицуулалтын хүрээнд Харилцаа, Холбооны Зохицуулах Хороонд хязгаарлагдмал эрх мэдэл байна. Хуулиар заавал биелүүлэх үүрэгтэй гэж заагаагүй байдаг учир серверийн шүүлтүүрийг албадах боломжгүй байна. Тиймээс интернет үйлдвэрлэл, үйлчилгээ эрхлэгчдийн дунд энэ асуудалд оролцох хууль эрх зүйн зохицуулалт сул байна. Хүүхэд хамгааллын агуулгыг шүүлтүүрдэх үйл ажиллагааг Засгийн газар, хувийн хэвшлийнхэн, эцэг эхчүүдийн хооронд зохицуулах салбар дундын механизм алга байна” гэсэн дүгнэлт гарчээ. Иймд цахим орчинд хүүхдийн эсрэг хүчирхийллийг бууруулах хамгаалах салбар дундын зохицуулалтыг хангах шаардлага тулгамдаж байна

**ГУРАВ. АСУУДЛЫГ ШИЙДВЭРЛЭХ ЗОРИЛГО**

 Асуудлыг шийдвэрлэх зорилгыг дараах байдлаар тодорхойлж байна. Хуулийн төсөл батлагдсанаар хүүхэд хамгааллын тогтолцоо бэхжиж, төрийн байгууллагын бүтэц, тогтолцоо, чиг үүрэг бүх түвшинд тодорхойлогдож, хүүхэд хамгааллын үйлчилгээ мэргэжлийн түвшинд, шаардлагатай хүүхэд бүрт хүртээмжтэй хүрэх болно. Хүүхэд хамгааллын үйлчилгээ төрөлжиж, нэр төрөл нь олширч, чанар, хүртээмж дээшилнэ. Хүүхэд хамгаалалд зориулсан төсвийн үр ашиг, өгөөж сайжирна. Энэ хууль хэрэгжсэнээр төсвийн ачаалал бий болох хэдий ч хүүхэд бүрийн эрх баталгаатайгаар хамгаалагдах нь Монгол Улсын ирээдүйн хөгжилд оруулах үнэлж баршгүй хөрөнгө оруулалт болж дээрх асуудлууд шийдэгдэнэ.

**ДӨРӨВ. ЗОХИЦУУЛАЛТЫН ХУВИЛБАРЫН ҮР НӨЛӨӨГ ТАНДАН СУДАЛСАН БАЙДАЛ**

Тус аргачлалд өмнөх шатанд сонгон авсан хуулийн шинэчилсэн найруулгын төсөл боловсруулах хувилбарын үр нөлөөг аргачлалд заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

“Тэг” хувилбар: Энэ хувилбарыг сонгож Хүүхэд хамгааллын тухай хуульд нэмэлт өөрчлөлт оруулахгүй орхиж болох боловч хуульд нэмэлт өөрчлөлт оруулахгүйгээр хүүхэд хамгааллын эрх зүйн орчинг сайжруулах, цаашид гарч болох срөг үр нөлөөнөөс урьдчилан сэргийлэхэд хүндрэлтэй юм.

Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх хувилбар: Нийтэд чиглэсэн ухуулга, сурталчилгааг олон нийтийн хэвлэл мэдээллийн хэрэгслээр явуулах, сонсгол, хэлэлцүүлэг зохион байгуулах, олон нийтийн цахим сүлжээ ашиглах, гарын авлага, мэдээллийн хуудас гаргах зэрэг нь хүүхэд хамгааллын хуулийг олон нийтэд сурталчлах, таниулахад чухал тул энэ хувилбар зорилгод хүрэх нэг арга зам болж болох юм.

Зах зээлийн механизмаар дамжуулан төрөөс зохицуулалт хийх хувилбар: Энэ хуулийн нэмэлт өөрчлөлт нь зах зээлийн эдийн засагт нөлөөлөхүйц арга хэмжээ авч хэрэгжүүлэхгүй, Хүүхэд хамгааллын тухай хуульд нэмэлт өөрчлөлт оруулах эх үүсвэрийн ашиглалт, үйл ажиллагаанд зохицуулалт болохгүй тул зорилго биелэгдэхгүй юм.

Төрөөс санхүүгийн интервенц хийх хувилбар: Хүүхэд хамгааллын тухай хуульд нэмэлт өөрчлөлт оруулах тухай хуулийн төсөл нь төрөөс санхүүгийн интервенц хийх хувилбараар шийдвэрлэхгүй тул энэ хувилбарыг сонгох боломжгүй юм.

Төрийн бус байгууллага, хувийн хэвшлээр тодорхой чиг үүрэг гүйцэтгүүлэх хувилбар:

Уг хуулийн 9.6.Байгууллага, хуулийн этгээдийн дэргэд байгуулагдсан орон тооны бус эцэг эхийн зөвлөл, хүүхэд хамгаалын багийг хүүхэд гэр бүлийн асуудал хариуцсан төрийн захиргааны байгууллага арга зүйн удирдлагаар хангаж, хяналт тавина.” хэмээн тусгасан нь тодорхой асуудлыг үүсгэж байгаа шалтгааныг арилгахад нөлөөлхөд энэхүү хувилбар нь тохиромжтой юм.

**ТАВ. ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

Зардал, үр өгөөжийн харьцаа;

Хүний эрх, эдийн засагт, нийгэм, байгаль орчинд үзүүлэх үр нөлөө, Хууль тогтоомжтой нийцэж буй эсэх гэсэн шалгуураар дахин нягтлан үзэж дараах дүгнэлтийг хийлээ.

Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур  асуултын дагуу тандсан байдлыг хүснэгт 1, 2, 3, 4-өөс үзнэ үү.

**5.1. Хүний эрхэд үзүүлэх үр нөлөө**

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуулт** | **Хариулт** | **Тайлбар** |
|  | 1.1.Ялгаварлан гадуурхахгүй ба тэгш байх |

|  |  |  |  |  |
| --- | --- | --- | --- | --- |
| Хүний  эрхийн суурь  зарчмуудад  нийцэж байгаа эсэх | 1.1.1.Ялгаварлан гадуурхахыг хориглох эсэх |   |   | хамааралгүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх |   |  Үгүй |  |
| 1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх |  Тийм   |   |  |
| 1.2.Оролцоог хангах |  |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх |  Тийм  |  Үгүй | хамааралгүйй |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх |    |   | хамааралгүй |
| 1.3.Хууль дээдлэх зарчим ба сайн засаглал, хариуцлага |  |
| 1.3.1.Зохицуулалтыг бий болгосноор хүний эрхийг хөхүүлэн дэмжих, хангах, хамгаалах явцад ахиц дэвшил гарах эсэх |  Тийм  |   |  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмийн талаар НҮБ-аас өгсөн зөвлөмжид нийцэж байгаа эсэх |  Тийм   |   |  |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх |  Тийм | Үгүй  | хамааралгүй |
| 2.Хүний эрхийг хязгаарласан  зохицуулалт  агуулсан эсэх | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх |    |    | хамааралгүй |
| 2.2.Хязгаарлалт тогтоох нь зайлшгүй эсэх |   |   | хамааралгүй |
| 3.Эрх агуулагч | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх |   |  | хамааралгүй |
| 3.2.Эрх агуулагчдыг эмзэг байдлаар нь ялгаж тодорхойлсон эсэх |   |  | шаардлагагү й |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх |  Тийм  |  |  |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) |  Тийм   |   |  |
| 4.Үүрэг  хүлээгч | 4.1.Үүрэг хүлээгчдийг тодорхойлсон эсэх |  Тийм |   |  |
| 5.Жендэрийн эрх тэгш  байдлыг  хангах тухай  хуульд  | 5.1.Жендэрийн үзэл баримтлалыг тусгасан эсэх |  |   | хамааралгүй |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх |   |   | хамааралгүй |

**5.2.Эдийн засагт үзүүлэх үр нөлөө**

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуулт** | **Хариулт** | **Тайлбар** |
|  | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх |    |  Үгүй |  |
| 1.Дэлхийн зах  |   |  Үгүй |  |
| зээл дээр  өрсөлдөх  чадвар | 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) |    |  Үгүй |  |
|  | 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх |    |  Үгүй |  |
| 2.Дотоодын зах зээлийн  өрсөлдөх  чадвар болон  тогтвортой  байдал | 2.1.Хэрэглэгчдийн шийдвэр гаргах боломжийг бууруулах эсэх |   |  Үгүй |  |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх |   |  Үгүй |  |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх |   |  Үгүй |  |
| 2.4.Зах зээлд шинээр монополийг бий болгох эсэх |   |  Үгүй |  |
| 3.Аж ахуйн  нэгжийн  үйлдвэрлэлийн болон  захиргааны  зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх |   |  Үгүй |  |
| 3.2.Санхүүжилтийн эх үүсвэр олж авахад нөлөө үзүүлэх эсэх |   |  Үгүй |  |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх |  |  Үгүй |  |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх |  |  Үгүй |  |
| 3.5.Аж ахуйн нэгжийг үйл ажиллагаагаа зогсооход хүргэх эсэх |   |  Үгүй |  |
| 4.Мэдээлэх  үүргийн улмаас үүсч байгаа  захиргааны  зардлын  ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх |    |  Үгүй |  |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх |  |  Үгүй |  |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх |   |  Үгүй |  |

|  |  |  |  |  |
| --- | --- | --- | --- | --- |
|  | 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх |    |  | хамааралгүй |
| 6.Инноваци  болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх |   |  | хамааралгүй |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх |    |  | хамааралгүй |
| 7.Хэрэглэгч  болон гэр  бүлийн төсөв | 7.1.Хэрэглээний үнийн түвшинд нөлөө үзүүлэх эсэх |   |  | хамааралгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх |   |   | хамааралгүй |
| 7.3.Хэрэглэгчдийн эрх ашигт нөлөөлөх эсэх |   |   | хамааралгүй |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх |    |  | хамааралгүй |
| 8.Тодорхой бүс нутаг,  салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх |   |   | Нийгмийн ажилтны тоог нэмэгдүүлэх  |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх |    | Үгүй  |  |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх |   |    | хамааралгүй |
| 9.Төрийн  захиргааны  байгууллага | 9.1.Улсын төсөвт нөлөө үзүүлэх эсэх |  Тийм |   |  |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх |  Тийм  |   |  |
| 9.3.Төрийн байгууллагад захиргааны шинэ чиг үүрэг бий болгох эсэх |   | Үгүй |  |
| 10.Макро эдийн засгийн  хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх |  |   | хамааралгүй |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх |  |   | хамааралгүй |
| 10.3.Инфляци нэмэгдэх эсэх |   |  | хамааралгүй |
| 11.Олон улсын  харилцаа | 11.1.Монгол Улсын олон улсын гэрээтэй нийцэж байгаа эсэх | Тийм |   |  |

**5.3. Нийгэмд үзүүлэх үр нөлөө**

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуулт** | **Хариулт** | **Тайлбар** |
|  | 1.1.Шинээр ажлын байр бий болох эсэх | Тийм |  үгүй | Шинээр 403 нийгмийн ажилтны орон тоог бий болгох |

|  |  |  |  |  |
| --- | --- | --- | --- | --- |
| 1.Ажил  эрхлэлтийн  байдал,  хөдөлмөрийн  зах зээл | 1.2.Шууд болон шууд бусаар ажлын байрны цомхотгол бий болгох эсэх |   |  Үгүй |  |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх |   |  Үгүй |  |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх |   |  Үгүй |  |
| 2.Ажлын  стандарт,  хөдөлмөрлөх  эрх | 2.1.Ажлын чанар, стандартад нөлөөлөх эсэх |   |   | эерэг |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх |   |   | хамааралгүй |
| 2.3.Ажилчдын эрх, үүрэгт шууд болон шууд бусаар нөлөөлөх эсэх |  Тийм |  | Нийгмийн ажилтныг илүү чадавхжуулах  |
| 2.4.Шинээр ажлын стандарт гаргах эсэх |   |  | Эерэг  |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх |  Тийм  |   | Хүүхдийг цахим халдлагаас хамгаалах  |
| 3.Нийгмийн  тодорхой  бүлгийг  хамгаалах  асуудал | 3.1.Шууд болон шууд бусаар тэгш бус байдал үүсгэх эсэх |   |  Үгүй |  |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт |     |  Үгүй |  |
| 3.3.Гадаадын иргэдэд илэрхий нөлөөлөх эсэх |   |  Үгүй |  |
| 4.Төрийн  удирдлага,  сайн засаглал, шүүх эрх  мэдэл, хэвлэл  мэдээлэл, ёс  суртахуун | 4.1.Засаглалын харилцаанд оролцогчдод нөлөөлөх эсэх |   |  Үгүй |  |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх |  Тийм |   | Нийгмийн ажилтны тоог нэмэгдүүлснээр Нийслэл, дүүрэг аймаг хорооны төрийн байгууллагаас үзүүлэх үйлчилгээний үр дүн сайжирна.  |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх |   |  Үгүй |  |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх |  Тийм  |   | Эерэг  |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх |   |   | хамааралгүй |
| 5.Нийтийн  эрүүл мэнд,  | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх |   |  | Хамааралгүй  |

|  |  |  |  |  |
| --- | --- | --- | --- | --- |
| аюулгүй  байдал  | 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх |    |   | хамааралгүй |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх |    |   | хамааралгүй |
| 6.Нийгмийн  хамгаалал,  эрүүл мэнд,  боловсролын  систем | 6.1.Нийгмийн үйлчилгээний чанар, хүртээмжид нөлөөлөх эсэх |   |   | Эерэг  |
| 6.2.Ажилчдын боловсрол, шилжилт хөдөлгөөнд нөлөөлөх эсэх |   |   | Шилжилт хөдөлгөөнд нөлөөлөхгүй хэдий ч нийгмийн ажилтнуудыг чадавхжуулна |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх |    |  |  |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх |   |   |  |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх |   |  |  |
| 7.Гэмт хэрэг, нийгмийн  аюулгүй  байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх |   |   | Эерэг  |
| 7.2.Хуулийг албадан хэрэгжүүлэхэд нөлөөлөх эсэх |   |  |  |
| 7.3.Гэмт хэргийн илрүүлэлтэд нөлөө үзүүлэх эсэх |   |   | Хамааралгүй  |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх |   |  | Хамааралгүй  |
| 8.Соёл | 8.1.Соёлын өвийг хамгаалахад нөлөө үзүүлэх эсэх |   |   | Хамааралгүй |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх |   |   | хамааралгүй |
| 8.3.Иргэдийн түүх, соёлоо хамгаалах оролцоонд нөлөөлөх эсэх |   |   | хамааралгүй |

**5.4. Байгаль орчинд үзүүлэх үр нөлөө**

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуулт** | **Хариулт** | **Тайлбар** |
| 1.Агаар  | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх |   |   | Хамааралгүй  |
| 2.Зам тээвэр,  түлш, эрчим  хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх |   |   | Хамааралгүй |
| 2.2.Эрчим хүчний хэрэглээг нэмэгдүүлэх эсэх |   |   | Хамааралгүй |

|  |  |  |  |  |
| --- | --- | --- | --- | --- |
|  | 2.3.Эрчим хүчний үйлдвэрлэлд нөлөө үзүүлэх эсэх |   |  | Хамааралгүй |
| 2.4.Тээврийн хэрэгслийн агаарын бохирдлыг нэмэгдүүлэх эсэх |   |  | Хамааралгүй |
| 3.Ан амьтан,  ургамлыг  хамгаалах | 3.1.Ан амьтны тоо хэмжээг бууруулах эсэх |   |   | Хамааралгүй |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх |   |   | Хамааралгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх |  |  | Хамааралгүй |
| 3.4.Тусгай хамгаалалттай газар нутагт сөргөөр нөлөөлөх эсэх |  |   | Хамааралгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх |  |   | Хамааралгүй |
| 4.2.Усны бохирдлыг нэмэгдүүлэх эсэх |   |  | Хамааралгүй |
| 4.3.Ундны усны чанарт нөлөөлөх эсэх |   |  | Хамааралгүй |
| 5.Хөрсний  бохирдол | 5.1.Хөрсний бохирдолтод нөлөө үзүүлэх эсэх |  |   | Хамааралгүй |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх |   |  | Хамааралгүй |
| 6.Газрын  ашиглалт | 6.1.Ашиглагдаагүй байсан газрыг ашиглах эсэх |   |  | Хамааралгүй |
| 6.2.Газрын зориулалтыг өөрчлөх эсэх |   |  | Хамааралгүй |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх |   |  | Хамааралгүй |
| 7.Нөхөн  сэргээгдэх/нөхө н сэргээгдэхгүй байгалийн  баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх |   |   | Хамааралгүй |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх |   |  | Хамааралгүй |

**ЗУРГАА. ОЛОН УЛСЫН БОЛОН БУСАД УЛСЫН ЭРХ ЗҮЙН ЗОХИЦУУЛАЛТЫН ХАРЬЦУУЛСАН СУДАЛГАА**

**Бүгд Найрамдах Солонгос Улсын туршлага**

Бүгд Найрамдах Солонгос Улс нь Үндсэн хуулиар тунхагласан хүний эрх, эрх чөлөө ялангуяа хүүхдийн эрх ашгийг дээд зэргээр хангах зорилтын хүрээнд хүүхдийн эрхийг хангах, хамгаалах хууль, эрх зүйн орчныг боловсронгуй болгох, хууль тогтоомжоор хамгаалагдсан хүүхдийн эрхийг эдлүүлэхэд онцгой анхаарахын зэрэгцээ НҮБ-ын Хүүхдийн эрхийн тухай конвенцыг хэрэгжүүлэх чиглэлээр ихээхэн хүчин чармайлт гарган ажиллаж байна.

Бүгд Найрамдах Солонгос Улсын хүүхэд хамгааллын тухай хууль нь 1997 онд батлагдаж 1998 оны 1 дүгээр сарын 1-ээс эхлэн дагаж мөрдсөн. Тус хуулийн зорилго нь хүүхдийг эрүүл, аюулгүй орчинд өсч торних нөхцлийг бүрдүүлэх, аз жаргалтай амьдрах боломжоор хангахад оршино хэмээн заажээ. Түүнчлэн уг хуулиндаа хүүхдийн эрх, эрүүл мэнд өсөлтийг дэмжсэн.

Хүүхэд хамгааллын тухай хуульд хүүхдийн эрх, эрүүл мэнд, өсөлтийг дэмжсэн хүүхдийн хөгжлийн цогц бодлого боловсруулах, бодлогын хэрэгжилтийг хангах, хянах, үнэлэх үүрэг бүхий Ерөнхий сайдаар ахлуулсан Хүүхдийн бодлого зохицуулалтын хороотой байхаар заасан. Мөн хот, муж, дүүрэг бүрт хүүхдийн асуудал хариуцсан төрийн албан хаагчдаас бүрдсэн хүүхдийн хороо, ажилладаг байна.

Хүүхэд хамгааллын тухай хуулийн 52 дугаар зүйлд заасны дагуу хамгаалах үйл ажиллагааг дараах байгууламжууд нь хэрэгжүүлдэг. Үүнд хүүхэд асрах байгууламж, Хүүхдийн түр хугацаагаар хамгаалах байгууламж, хүүхэд хамгааллын тусламж үйлчилгээний байгууламж, Нийгэмшүүлэх байр, өөртөө туслах байгууллага, Хүүхдэд зөвлөгөө өгөх Төв хүүхдэд зориулсан байгууламж орон нутгийн хүүхдийн төв, орон нутгийн хүүхдийн эрүүл мэндийг хамгаалах боловсролыг дээшлүүлэх зорилгоор Хүүхдийн эрхийг хамгаалах газар зэрэг хүүхэд хамгааллын газруудад ажиллаж байна.

Түүнчлэн Хүүхэд хамгааллын хуульд ганц бие эцэг эхийн гэр бүлийг дэмжих тухай хууль байдаг. Тус хууль нь ганц бие эцэг эхийг гэр бүлийг эрүүл, зохистой амьдралаар амьдрахад тусалж, ганц бие эцэг эхийн аюулгүй байдал, нийгмийн халамжийг нэмэгдүүлэх зорилгоор 2007 онд батлагдсан. Энэ хуульд бэлэвсэрсэн эхнэр нь нөхрөөсөө салсан, сэтгэцийн болон бие махбодын хөгжлийн бэрхшээлээс болж хөдөлмөрийн чадвараа алдсан гэрлээгүй хүн, ганц бие эцэг, эх 18 хүртэл насны хүүхэд сургуульд сурч байгаа бол 22 нас хүрээгүй хүүхэд хамаарагдана. Ганц бие эцэг эхийн тогтвортой бие даасан байдлыг дэмжих зорилгоор өрхийн аж ахуй болон бизнес эрхлэх, хүүхдийн боловсрол, эрүүл мэндийн үйлчилгээний зардал, орон сууц худалдан авах бусад шаардлагатай санхүүжилтийг улсын болон орон нутгийн төсвөөс санхүүжүүлдэг байна.

**Оросын Холбооны Улсын туршлага:**

Оросын Холбооны Улсын эрх зүйн орчин, олон улсын эрх зүйн баримт бичгүүдэд дурдсанаар хүүхдийн эрх, хамгааллын чиглэлээр олон улсын баримт бичгүүд нь оролцогч орнуудын бодлогын гол чиглэлийг тодорхойлсон байдаг бөгөөд Оросын Холбооны Улс нь хүүхдийн эрх хамгаалалтай холбоотой тунхаглал, конвенц Олон улсын пактыг соёрхон баталж, хууль тогтоомжоороо баталгаажуулсан байдаг.

**Орсын Холбооны Улсын хууль тогтоомжууд,**

Хүүхдийн эрхийн тухай конвенцын дөрөв дүгээр зүйлд “Оролцогч улсууд энэхүү конвенцод хүлээн зөвшөөрөгдсөн эрхийг хэрэгжүүлэхэд шаардлагатай хууль тогтоох, захиргааны болон бусад бүх арга хэмжээг авна. Эдийн засаг, нийгэм, соёлын эрхийг хэрэгжүүлэх арга хэмжээг нөөц бололцоондоо тулгуурлаж дээд зэргээр ашиглах, шаардлагатай бол олон улсын хамтын ажиллагааны хүрээнд авна” гэж заасан байдаг. Үүний дагуу 1993 оноос хойш гэр бүл, хүүхэд хамгааллын чиглэлээр 200 гаруй холбооны хууль, Оросын Холбооны Улсын Ерөнхийлөгчийн зарлиг, Оросын Холбооны Улсын Засгийн газрын тогтоол батлагдсан ба эдгээр нь гэр бүл, хүүхдийн нийгмийн хамгааллын арга хэмжээг бихжүүлэхэд чиглэгдсэн байна.

Оросын Холбооны Улсын хүүхдийн эрх, үүрэг, хариуцлагатай холбоотой эрх зүйн гол баримт бичиг бол Хүүхдийн эрхийн үндсэн баталгааны тухай хууль байдаг ба энэ хуулиар хүүхдийн эрхийн талаарх хууль тогтоомжоор зохицуулсан үндсэн баталгаануудыг цэгцэлсэн байна. Түүнчлэн гэр бүлийн тухай хуулийн 11 дүгээр бүлэгт хүүхдийн эрхийг хамгаалах, орчиндоо хамгаалуулалх баталгааг тодорхойлохдоо тэднийг “эцэг, эхийн эрх мэдэл”-д хамаарах объект бус, харин бие даасан эрх зүйн субъект хэмээн үзэн дараах үндсэн эрхүүдийг тусгасан байдаг байна.

Хүүхэдтэй иргэдэд төрөөс тэтгэмж олгох тухай хуулиар эцэг эхэд хүүхэд төрүүлэх, хүмүүжүүлэхэд нь чиглэсэн төрөөс олгох тэтгэмжийн нэгдсэн тогтолцоо бий болсноор эцэг, эх хүүхэд төрөөс баталгаажсан материаллаг дэмжлэг үзүүлэх эрх зүйн үндсийг бүрдүүлсэн байна. Жишээлбэл: Хүүхэдтэй гэр бүлд төрөөс дэмжлэг үзүүдэх нэмэлт арга хэмжээний тухай хуулийн дагуу 2007 оноос гэр бүлүүдийг дэмжих шинэ хөтөлбөр хэрэгжиж эхэлсэн. Энэ нь хүүхэдтэй болсон, мөн хоёр дахь болон түүнээл олон хүүхэд өргөж авсан гэр бүлд “эх /гэр бүл/-ийн хөрөнгө оруулалтын сан”-ийн хэлбэрээр урт хугацаанд дэмжих арга хэмжээг хэрэгжүүлж байна. Хүүхэд нь 3 нас хүрэх үед эх /гэр бүл/-ийн хүсэлтээр уг хөрөнгө оруулалтын санг бүхэлд нь эсхүл хэсэгчлэн орон сууцны нөхцөлөө сайжруулах, хүүхдийн боловсролд зарцуулах, эхийн тэтгэврийн санд хуримтлуулах зэргээр ашиглаж болно. Түүнчлэн Оросын Холбооны Улсад хүүхдүүдийн ашиг сонирхлыг хамгаалахад дараах хуулиар зохицуулж байна.

* Иргэдийн эрүүл мэндийн даатгалын тухай хууль
* Иргэдэд үзүүлэх нийгмийн даатгалын үйлчилгээний тухай хууль
* Тэтгэврийн тухай хууль
* Хөгжлийн бэрхшээлтэй иргэдийн нийгмийн хамгааллын тухй хууль
* Хүүхэдтэй иргэдэд төрөөс тэтгэмж олгох тухай хууль зэрэг хуулиудад хүүхдийн ашиг сонирхлыг дээдэлсэн, хамгаалсан зүйл заалтууд байна.

ОХУ-ын хүүхдийн эрхийг хамгаалах шинэ дэвшилтэт механизм бол Ерөнхийлөгчийн 2009 оны 986 дугаар зарлигаар Хүүхдийн эрхийн омбудсмен /хүүхдийн асуудлаар мэргэшсэн өмгөөлөгч/ байгуулагдсан юм. Уг байгууллагын үйл ажиллагаа нь улс орон даяар төдийгүй улсын хэмжээнд хүүхдийн эрх, ашиг сонирхлыг хамгаалахад чиглэгдсэн байдаг. Энэ улсад 2009 онд Хүүхдийн эрхийн 21 омбудсмен үйл ажиллагаагаа явуулж эхэлж байсан бол 2017 онд 85 болж өссөн байна.

**Австралийн Холбооны Улсын туршлага**

Австралид муж болон харьяа газар нутгийн засаг захиргаа нь хүүхэд хамгаалах үйлчилгээг зохион байгуулж хэрэгжүүлэх үүрэгтэй. Үүнийг муж болон харьяа газар нутгийн хууль тогтоомжуудаао зохицуулж, зохих үйлчилгээг үзүүлдэг.

**Хүүхэд хамгаалах тухай хууль тогтоомжууд**

Австралийн ихэнх мужуудад хүүхэд хамгаалах тухай хууль, хүүхэд залуучуудын тухай хууль, хүүхэд залуучуудыг асран хамгаалах тухай хууль, хүүхдийг асрах болон хамгаалах тухай хууль, хүүхэд, залуучуудын болон тэдний гэр бүлийн тухай хууль, хүүхдийн болон нийгмийн үйлчилгээний тухай хууль зэрэг хууль тогтоомжуудыг голчлон дагаж мөрддөг байна. Эдгээр хууль тогтоомжийн хүрээнд хүүхэд хамгаалалтай холбоотой дараах асуудлуудыг зохицуулдаг.

* Гэрээс гадуурх асрамжийн үйлчилгээ
* Абориген болон Торрес Страйт арлын өвөрмөц соёлд хандах хандлага
* Асрамжийн дараах дэмжлэг
* Тусламж үйлчилгээг тасралтгүй төлөвлөж, тогтмол хүргэх
* Гэмт хэрэгт холбогдсон хүүхэд, залуучуудыг шүүх
* Бэлгийн хүчирхийлэлд холбогдсон гэмт хэрэгтнийг бүртгэ болон мэдээллэх,
* Хүүхэдтэй ажиллах
* Гэр бүлийн болон хүүхэд асрамжийн үйлчилгээ
* Гэр бүл болон гэр бүлийн хүчирхийлэл
* Олон улсын орчинд хүүхэд хамгаалах
* Хүүхэд үрчлэх болон асран хамгаалах
* Хүүхдийн Комиссар, асран хамгаалагч, өмгөөлөгчийн тухай
* Хүүхдийн хөдөлмөр эрхлэлт зэрэг болно.

Эдгээрээс товч дурдахад Тусламж үйлчилгээг тасралтгүй төлөвлөж, тогтмол хүргэх гэдэг нь Австралийн хүүхэд хамгааллын хүрээнд сүүлийн үед хөгжиж байгаа арга хэмжээ бөгөөд гэрээс гадуурх асрамж үйлчилгээнд хамардаг хүүхдийн ирээдүй тогтвортой байдлыг хангахад гол анхаарлаа хандуулдаг. өөрөөр хэлбэр хүүхэд гэр бүлдээ аюулгүй амьдрах боломжгүй тохиолдолд урт хугацааны халамж үйлчилгээг хөгжүүлэх үйл ажиллагаа юм. Энэ нь сүүлийн үед нэвтэрч байгаа тул түүний талаар харьяа газар нутаг бүрийн хууль тогтоомжид хараахан тусгаж амжаагүй. Хууль тогтоомждоо тусгайлан оруулаагүй байгаа газар нутгийн хувьд түүнийг бодлогын хүрээнд зөвлөмж хэлбэрээр тусгажээ.

**ДОЛОО. ЗӨВЛӨМЖ**

Хүүхэд хамгааллын тухай хуульд нэмэлт өөрчлөлт оруулах тухай хуулийн төслийн үр нөлөөг Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу тооцож дараах дүгнэлт, зөвлөмжийг гаргаж байна.

1. Хуулийн төсөл батлагдсанаар хүүхэд хамгааллын тогтолцоо бэхжиж, төрийн байгууллагын бүтэц, тогтолцоо, чиг үүрэг бүх түвшинд тодорхойлогдож, хүүхэд хамгааллын үйлчилгээ мэргэжлийн түвшинд, шаардлагатай хүүхэд бүрт хүртээмжтэй хүрэх болно.
2. Хүүхэд хамгааллын үйлчилгээ төрөлжиж, нэр төрөл нь олширч, чанар, хүртээмж дээшилнэ.
3. Хүүхэд хамгаалалд зориулсан төсвийн үр ашиг, өгөөж сайжирч, хүүхэд бүрт үзүүлэх үйлчилгээг санхүүжүүлэх боломж бүрдэж, хүүхэд хамгаалалд зориулсан төсвийн үр ашиг, өгөөж сайжирна.
4. Цахим орчинд хүүхдийн эрхийг хамгаалах салбар дундын зохицуулалт бүхий бүтэц ажиллаж, интернэт үйлдвэрлэл, үйлчилгээ эрхлэгчдийн үүрэг хариуцлага сайжирна.
5. НҮБ-ын Хүүхдийн эрхийн хорооны Хүүхдийн эрх ба бизнесийн зарчмын хэрэгжилтийг хангаж, төрийн байгууллага, аж ахуйн нэгжээс үзүүлж байгаа үйлчилгээ, бодлого, үйл ажиллагаа хүүхдэд ээлтэй байх, байгууллага бүр хүүхэд хамгааллын бодлогыг хэрэгжүүлж ажилласнаар хүүхдийн эрхийг хангахад хүн бүр, хуулийн этгээд бүрийн оролцоо дээшилж, олон нийтийн ойлголт хандлага дээшилнэ.

-------0000------